**Рад током треће недеље од 30. марта до 3. априла**

**Грађанско васпитање**

 Ученици прочитају текст у приручнику за Грађанско васпитање заVIII разред и упознају се са темом Разумевање и тумачење медијских порука.

 Наставник информише ученике да је циљ наставне јединице анализа (домаће телевизије, штампе и оних сајтова са интернета које они најчешће прате) медија из угла: слика деце и учешће деце у овом медију.

 **Домаћи задатак:**

 Ученици самостално проналазе и анализирају прилог о деци на телевизији, интернету, у штампи. Потребно је да изнесу аргументе који воде разумевању да је медијска слика о деци показатељ односа друштва према детету (деца као жртве, деца са инвалидитетом, слободно време деце... и друге теме).

 Затим ученици мејлом шаљу наставнику резултате свог рада на проверу, а наставник шаље повратну информацију и даје коментар.